Mérinchal

Mérinchal estas franca komunumo lokita en la departemento Creuse kaj en la regiono Limoĝio. Ĝi havis 821 loĝantojn laŭ censo plenumita en 1999.

 Geografio 
Mérinchal etendiĝas sur 45,45 km², kaj havis 821 loĝantojn laŭ la lasta oficiala censo, tiel ke la loka loĝdenso estas nur 18 homoj po kvadrata kilometro. La vilaĝo situas en Creuse, kiu estas kampara, maldense loĝata franca departemento en la nordokcidenta parto de la Centra Masivo.

La regiono ĉefe konsistas el malaltaj montoj kaj altebenaĵoj : la plej alta punkto de Mérinchal situas je alto de 784 metroj. Tie fontas la riviero Cher je alto de 715 metroj.

 Historio 
Antaŭ la franca revolucio de 1789 kaj la kreado de la departemento Creuse en 1790, Mérinchal apartenis al la franca graflando Marche. Ekde la fino de la 15-a jarcento ĝis proksimume la jaro 1900, tiu regiono estis fama fonto da migrantaj masonistoj, kiuj ĉiujare dum la plej varma periodo laboris en grandaj urbocentroj, precipe en Parizo.

Okaze de la municipa baloto de 2008 venkis en la vilaĝo S-ino Marie-Françoise Ventenat, kiu do fariĝis la loka urbestro.

 Administrado 
Mérinchal apartenas al la kantono de Crocq, kies ĉefurbo estas Crocq. Tiu kantono mem estas parto de la arondismento de Aubusson, unu el la du arondismentoj de la departemento Creuse.

 Vidu ankaŭ 
Komunumoj de Creuse
Kantono de Crocq

Kategorio:Komunumoj de Creuse